Document ID: /roh_data/filtered/fineweb-2-filterrobots_roh.jsonl.gz/46523

Nairs: Mantegnair monument istoric
- Mesemna, 8.2.2012, 10:52
Ils responsabels dal Center cultural da Nairs han orientà a la radunanza regiunala da l'Engiadina Bassa dals plans per sanar la veglia chasa da bogns.
Questa chasa vegn utilisada sco center da cultura. Tenor ils responsabels duai la finanziaziun daventar pussibla e la gestiun da Cultura ha suenter dapli pussibilitads. Dus tschientaners passads Sche quai va dentant suenter las ideas dals responsabels dal Center cultural da Nairs duai l'entir ensemble da nairs vegnir mantegnids. Il Center cultural furma in monument cultural naziunal or da l'istorgia da cura dals 2 tschientaners passads. Tar quel tutga era l'Hotel Scuol Palace che duai vegnir vendì. Betg tradir Per quel avessan ils responsabels da nairs era ideas e plans d'ina nov'utilisaziun. Las ideas na vulan els dentant anc betg tradir. Els laschan far studis per examinar sche las ideas èn realisticas e communitgeschan pir lura lur ideas publicamain. (ht/rtr)